અમદાવાદ: અમદાવાદનો વર્લ્ડ હેરિટેજ સિટીમાં સમાવેશ થઈ શકે તે સંદર્ભે શહેરની ત્રણ દિવસીય મુલાકાતે આવેલી યુનેસ્કોની ટીમ આજના છેલ્લા દિવસે હેરિટેજ વોકનું નિરીક્ષણ કરશે તેમ જ કોટ વિસ્તારની પોળોના રહેવાસીઓને મળશે. યુનેસ્કોની ટીમના વરિષ્ઠ સભ્ય ડો. અડેલ ફરહાન્ગીએ ગઈ કાલે કોર્પોરેશનમાં મેયર ગૌતમ શાહ, સ્ટેન્ડિંગ ચેરમેન પ્રવીણ પટેલ વગેરે ટોચના હોદ્દેદારોની શુભેચ્છા મુલાકાત લેતાં મેયરે તેમને શહેરના ઇતિહાસ અને સ્થાપત્ય અંગેની ફારસી ભાષામાં મિરાતે અહેમદીએ લખેલાં પુસ્તકો ભેટરૂપે આપ્યાં હતાં.